ยาเอนซาลูตาไมด์มีรูปแบบการจัดจำหน่ายอย่างไร
a. ยาทา
b. ยาฉีด
c. ยารับประทานชนิดแคปซูล
d. ยารับประทานชนิดน้ำ
ข้อที่ถูกต้องคือ c.  
เนื่องจาก  ยาเอนซาลูตาไมด์ มีรูปแบบการจัดจำหน่านเป็น ยารับประทานชนิดแคปซูลที่บรรจุตัวยา Enzalutamide ขนาด 40 มิลลิกรัมแคปซูล 

ยาเอนซาลูตาไมด์มีขนาดรับประทาน เช่น ผู้ใหญ่ รับประทานยาครั้งละ 160 มิลลิกรัม 4 แคปซูล วันละ 1 ครั้ง ก่อนหรือหลังอาหารก็ได้ เด็ก ยังไม่มีข้อมูลทางคลินิกของการใช้ยานี้กับผู้ป่วยเด็ก 

อนึ่ง ก่อนการใช้ยานี้ ผู้ป่วยต้องได้รับการตรวจคัดกรองจากแพทย์ว่า เป็นมะเร็งต่อมลูกหมากและยังไม่เกิดภาวะเซลล์มะเร็งลุกลามไปจนถึงสมอง ระหว่างใช้ยานี้ หากพบอาการข้างเคียงที่รบกวนการดำเนินชีวิตประจำวัน ให้ผู้ป่วยกลับมาปรึกษาแพทย์มาโรงพยาบาล เพื่อแพทย์ทบทวนแนวทางการรักษา รับประทานยานี้ตรงขนาดและตรงตามเวลาเดิมในแต่ละวัน 

ทั้งนี้เพื่อรักษาระดับยานี้ในร่างกายให้มีความสม่ำเสมอ ห้ามเคี้ยวหรือเปิดแคปซูลเพื่อละลายผงยาในน้ำเพื่อรับประทาน ให้รับประทานยาทั้งแคปซูลร่วมกับน้ำดื่มที่พอเพียง ห้ามรับประทานยานี้พร้อมกับเครื่องดื่มที่มีแอลกอฮอล์เป็นส่วนประกอบ การรับประทานยาอื่นใดร่วมกับยาเอนซาลูตาไมด์ต้องเป็นไปตามคำสั่งแพทย์เท่านั้น ทั้งนี้เพื่อหลีกเลี่ยงภาวะยาตีกัน จนอาจเป็นอันตรายกับผู้ป่วยตามมา 

กรณีเกิดข้อผิดพลาดรับประทานยานี้เกินขนาด ให้รีบพาผู้ป่วยมาพบแพทย์มาโรงพยาบาล ไม่ต้องรอถึงวันนัด ด้วยยานี้สามารถกระตุ้นการเกิดลมชักขึ้นได้ หมายเหตุ ขนาดยาและระยะเวลาในการใช้ยาที่ระบุในบทความนี้เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ได้
17.เภสัชวิทยา Pharmacology